Medlemsbetingelser SPREK Gjerdrum

Gyldig fra 1.10.2016

1 RETTIGHETER OG PLIKTER

1.1 Medlemmene ved SPREK Gjerdrum:

‐ Plikter å holde sitt medlemskap personlig, og ikke la andre overdra sitt medlemskap.

‐ Plikter å ikke medbringe personer som ikke er medlemmer inn i senteret, herunder

barn under 14 år.

‐ Skal påse at senteret har korrekt kontaktinformasjon til enhver tid. Oppgi ny adresse

ved flytting, endring av navn, bankkonto m.m.

‐ Plikter alltid å ha med seg sitt adgangskort/brikke og registrere dette ved inngang i

senteret.

‐ Plikter å alltid sørge for at medlemmets bankforbindelse trekker månedlig beløp fra

riktig konto via AvtaleGiro.

‐ Står selv ansvarlig for å være helsemessig skikket til å benytte senteret.

‐ Forplikter seg å oppgi endring av medlemsstatus.

‐ Aksepterer at man ikke kan kreve erstatning/refusjon av treningsavgift dersom

senteret må holdes stengt ved uforutsette avbrudd i driften.

‐ Har 14 dagers angrefrist fra startdato for medlemskapet.

‐ Plikter å unngå noen form for stimuli eller doping som står oppført under Antidoping

Norge sin liste. Ved mistanke vil du frivillig la deg dopingteste. Ved positiv dopingprøve

vil medlemskapet opphøre med umiddelbar virkning.

‐ Må gjøre seg kjent med branninstruks på senteret. Skal ved utløst brannalarm avslutte

treningen umiddelbart og forlate lokalet via nærmeste nødutgang.

‐ Plikter selv å stå ansvarlig ved personskader.

‐ Plikter selv å stå økonomisk ansvarlig ved tap av eller skade på egne eiendeler.

‐ Forplikter seg til erstatningsansvar ved uforsvarlig opptreden/bruk av senterets utstyr.

‐ Under 18 år plikter å gjennomgå retningslinjer og medlemsbetingelser i samråd med

foresatte. Foresatte må stå som betaler og ansvarlig for forpliktelsene i denne

kontrakt.

‐ Under 18 år anbefales å gjennomføre en personlig veiledningstime.

‐ Plikter å følge øvrige retningslinjer gitt av SPREK, eksempelvis bookingbetingelser.

‐ Plikter etter innmelding å hente adgangskort/brikke på senteret i betjent tidsrom, i

løpet av 14 dager.

‐ Plikter å ikke oppbevare eiendeler i garderobeskapene ut over SPREKs åpningstider.

‐ Plikter å forlate lokalene senest ved stengingstidspunkt.

‐ Plikter å gjøre seg kjent med SPREK’s antidopingpolicy. Med ikraftsettelse fra 1. juli 2013 er all

bruk av dopingmidler kriminalisert etter Legemiddelloven, § 24 a. Bruk av ‐ eller mistanke om

bruk av dopingmidler på SPREK kan bli politianmeldt.

‐ Medlemmet plikter å holde seg orientert om, og følge de instrukser som gjelder ved SPREK.

Ved overtredelse kan senteret bortvise medlemmet umiddelbart, samt bringe avtalen til

opphør med øyeblikkelig virkning. Les mer om SPREK’s antidopingpolicy på hjemmesiden

under Rent Senter.

1.2 SPREK Gjerdrum:

‐ Har rett til å foreta adgangskontroll.

‐ Kan i særlige tilfeller utestenge medlemmer i en angitt periode dersom deres

oppførsel/opptreden tilsier at deres egen eller andres sikkerhet ikke er ivaretatt av

medlemmet selv.

‐ Plikter å kun benytte informasjon lagret i sin medlemsdatabase internt, og ikke

videreformidle informasjonen til andre parter.

‐ Skal tilrettelegge trening/mosjon slik at det gir best mulig utbytte for medlemmet.

‐ Tilstreber å til enhver tid holde apparater og lokaler i best mulig stand.

‐ Gir forvarsel dersom senteret må holde stengt eller redusere tilbudet og

åpningstidene i forbindelse med ferieavvikling, helligdager og annet.

‐ Kan stenge senteret ved uforutsette avbrudd i driften som ligger utenfor SPREK

Gjerdrum sin kontroll.

‐ Begrenser antall deltagere i gruppetimer.

‐ Fraskriver seg ethvert ansvar for tap og skader på personer eller gjenstander som

oppstår under, eller som følge av opphold i senteret, herunder tap og skader på klær

og personlige eiendeler, med mindre senteret har opptrådt uaktsomt.

‐ Fastsetter de regler som gjelder i senteret.

‐ Politianmelder kriminelle handlinger.

‐ Har rett til å si opp medlemskapet med øyeblikkelig virkning dersom det oppstår

brudd på medlemsbetingelser eller regler og retningslinjer.

‐ Forplikter seg som medlem av Antidoping Norge til å være et Rent Senter, og følge

retningslinjer og opplæring gitt av organisasjonen.

‐ Forbeholder seg retten til å avlyse eller avslutte gruppetimer eller annet som står i

timeplanen og gir ingen garanti for at det enkelte medlem får plass på alle de timene

de ønsker å delta på.

‐ Har forbehold om endringer i åpningstider, og stenging av enkeltaktiviteter eller deler

av senteret ved kursvirksomhet eller vedlikehold.

2. GENERELLE KONTRAKTSBESTEMMELSER

Medlemskapet er et løpende avtaleforhold og gjelder inntil medlemmet selv sier opp eller

avtalen blir sagt opp av SPREK. Se punkt 5 om oppsigelse.

2.1 Medlemskort/brikke

Alle nye medlemmer får personlig adgangskort /brikke ved innmelding. Ved tapt eller ødelagt kort/brikke, utstedes nytt kort/brikke mot avgift. Kort/brikke skal alltid registreres ved trening. Dersom man på oppfordring ikke kan fremvise sitt adgangskort/brikke vil dette medføre umiddelbar bortvisning. Skulle dette være et gjentagende problem kan SPREK Gjerdrum kreve gebyr eller oppsigelse av medlemskapet.

SPREK Gjerdrum har ingen bindingstid på ordinært medlemskap, se punkt 5 om oppsigelse.

SPREK Gjerdrum tilbakebetaler ikke forskuddsbetalte medlemskap.

3. BETALINGSBETINGELSER FOR MEDLEMSAVTALEN

Medlemsavgift betales forskuddsvis den 20. i måneden før. Eksempelvis betales

medlemsavgift for februar den 20. januar.

3.1 Månedlig/AvtaleGiro

Ved innmelding betales medlemsavgift for resterende dager i inneværende måned og neste

måned, samt innmeldingsavgift og betaling for adgangskort/brikke. Adgangskort/brikke

avhentes på senteret i betjent tidsrom, i løpet av 14 dager.

Medlemmet betaler medlemsavgift uavhengig av treningsmengde. SPREK Gjerdrum

forbeholder seg retten til årlig prisjustering av løpende avtaler.

3.2 Kontant forskuddsbetaling for lengre periode

Ved kontant forskuddsbetalt medlemskap betaler man medlemsavgift for medlemskapets

varighet samt innmeldingsavgift og betaling for adgangskort/brikke. Medlemmet betaler

medlemsavgift uavhengig av treningsmengde. Det blir ikke foretatt prisjustering i

kontantmedlemskapets løpetid og avtalen kan ikke sies opp innenfor den forhåndsbetalte

perioden. Vi tilbakebetaler ikke forskuddsbetalinger.

4. OM AVTALEGIRO OG FAKTURA

AvtaleGiro er et fast betalingsoppdrag som medlemmets bank utfører på oppdrag fra

medlemmet selv. Medlemmet er selv ansvarlig for at AvtaleGiro‐avtalen er gyldig og aktiv.

Medlemmet er selv ansvarlig for å ha riktig beløpsgrense på avtalen, slik at den til enhver tid

samsvarer med minimum gjeldende medlemspris samt kontokreditt. AvtaleGiro‐fullmakten til banken kan når som helst tilbakekalles av medlemmet. Blir fullmakt til AvtaleGiro tilbakekalt før oppsigelsestiden er utløpt og før siste betaling er foretatt i henhold til medlemsavtalen, vil senteret kunne kreve inn utestående beløp for gjenstående kontraktsperiode. Fakturagebyr vil påløpe på enhver faktura utstedt pr papir/e‐post av SPREK Gjerdrum.

4.1 Ugyldig avtalegiroavtale/Mislighold

Dersom ikke månedsavgiften lar seg trekke via AvtaleGiro, vil SPREK Gjerdrum sende ut

påminnelse på SMS. Dersom medlemsavgift ikke betales omgående vil kravet bli sendt vårt

inkassobyrå for videre oppfølging. Det vil fra inkassoselskapets side bli krevd

administrasjonsgebyr i tillegg til renter og gebyr i henhold til lovverk ved for sen eller uteblitt

betaling.

5. OPPSIGELSE AV LØPENDE MEDLEMSAVTALER (gjelder ikke kontantavtaler)

5.1 Oppsigelse av medlemskapet

Ønsker du å si opp ditt medlemskap gjøres dette via e‐post til SPREK AS.

Oppsigelsen er gjeldende fra den dagen den er registrert. Oppsigelsestiden er (1) en måned

regnet fra første i måneden etter dato for oppsigelse. Medlemmet kan benytte seg av SPREKs treningstilbud i oppsigelsestiden.

5.2 Tvister og dokumentasjon

Dersom det oppstår tvil om et medlemskap er oppsagt, skal du som medlem kunne bevise at

det har skjedd en korrekt oppsigelse i henhold til punkt for oppsigelse av medlemskapet.

6. FRYS AV MEDLEMSAVTALEN

Alle typer medlemskap kan fryses avgiftsfritt ved følgende dokumenterte grunner:

1. Sykdom som er dokumentert ved legeattest og som dokumentert av lege medfører at man

ikke kan trene.

2. Svangerskap som medfører at man ikke kan eller ønsker å trene.

Frys av medlemskontrakten må være fastsatt og godkjent på forhånd og dokumentasjonen

må følge fryssøknaden. Frys gjennomføres kun ved på forhånd fastsatt start og sluttdato. Frys av medlemskap innvilges ikke med tilbakevirkende kraft. Vær oppmerksom på at medlemskap ikke kan avsluttes i fryst periode.

7. SPREK GJERDRUMS OPPSIGELSE AV MEDLEMSAVTALEN

SPREK Gjerdrum forbeholder seg retten til å heve medlemsavtalen med medlemmet dersom

medlemmet foretar vesentlig brudd på SPREK Gjerdrums retningslinjer:

‐ Ikke overholder trivselsreglene.

‐ Slipper inn en annen med ditt personlige adgangskort/brikke.

‐ Tyveri fra senteret eller medlemmene.

‐ Ikke oppfyller aldersgrense, eller har gyldig fullmakt fra foresatte.

‐ Ikke betaler medlemsavgift i 2 måneder eller mer.

‐ Pga. helsemessig tilstand kan ta skade av SPREKs treningstilbud.

‐ På en eller annen måte opptrer mot SPREK Gjerdrums interesser og formål.

‐ Nyter alkohol/rusmidler, eller oppholder seg i ruspåvirket tilstand i våre lokaler.

‐ Opptrer truende overfor øvrige medlemmer eller ansatte.

‐ Dersom avlagt positiv dopingprøve eller ved mistanke om doping om medlemmet ikke

avlegger dopingtest.

‐ Ved diskriminerende opptreden eller atferd ovenfor ansatte, medlemmer eller andre

personer som er tilknyttet treningssenteret.

Dersom oppsigelsen følger som brudd på medlemsavtalen vil ikke innbetalt medlemsavgift bli

refundert.

8. VED KJØP AV MEDLEMSKAP UTENFOR VANLIG SALGSSTED

Ved fjernsalg og salg utenfor utsalgssted gjelder angrerettloven § 10. Angrerettloven gir 14

dager ubetinget angrerett. Ved fjernsalg og salg utenfor utsalgssted skal angrerettskjema B

vedlegges medlemskontrakt. Se nærmere forskrifter om angreskjema av

20.06.2014(angrerettloven).